«Արարատի մարզի Ոստան համայնքից են ահազանգել, որ նույն քաղաքացին մի քանի անգամ է քվեարկում: Սիսավանից են զանգահարել և փոխանցել, որ իրենց ասել են, թե չեք կարող մասնակցել քվեարկության, քանի որ արդեն ձեր փոխարեն քվեարկել են: Զանգել են Արթիկի Սարալանջի գյուղից, ասում են, որ այնտեղ քվեարկությունը բաց է տեղի ունենում: Մեր վստահված անձը գտնվում է Սարալանջում, հաղորդում է, որ 20 րոպե է տեղամասում է, սակայն ոչ մի ընտրող չի մտնում ընտրատեղամաս՝ գուցե հենց նրա համար, որ նրա ներկայությամբ բաց քվեարկություն չկատարեն. երևի դրսից հսկում են տարածքը»,- մանրամասնեց Մ. Այվազյանը: Նրա խոսքով, այդ խախտումների վերաբերյալ շտաբում կկազմվեն արձանագրություններ: